യാത്രാവിലക്ക് വിസ കാലാവധി കഴിഞ്ഞ് നാട്ടിലകപ്പെട്ട പ്രവാസികള്ക്ക് സഹായഹസ്തവുമായി നടന് കൃഷ്ണകുമാര് തിരുവനന്തപുരം : യാത്രാവിലക്ക് മൂലം വിസ കാലാവധി കഴിഞ്ഞ് നാട്ടിലകപ്പെട്ട പ്രവാസികള്ക്ക് നടന് കൃഷ്ണകുമാറിന്റെ സഹായഹസ്തം.കോവിഡിനെക്കുറിച്ചുളള ഏറ്റവും പുതിയ അപ്ഡേറ്റുകള് ഇവിടെ വായിക്കൂ അദ്ദേഹത്തിന്റെ ഫേസ്ബുക്ക് പോസ്റ്റില് കമന്റായി ഒരു പ്രവാസി വിഷയം അവതരിപ്പിച്ചതോടെയാണ് കേന്ദ്രമന്ത്രി വി. മുരളീധരന്റെ ഓഫിസ് മുഖേന പ്രശ്നപരിഹാരത്തിന് വേണ്ടത് ചെയ്യാമെന്ന് കൃഷ്ണകുമാര് ഉറപ്പു നല്കിയത്. ഇന്ത്യയില് കൊറോണ രണ്ടാം തരംഗം രൂക്ഷമായതോടെ യുഎഇ ഗവണ്മെന്റ് ഇന്ത്യാക്കാര്ക്ക് പ്രവേശന വിലക്ക് ഏര്പ്പെടുത്തിയിരുന്നു. ഇതോടെ അബുദാബിയില് നിന്ന് ലീവിന് വന്ന പ്രവാസികള് തിരികെ ജോലിയില് പ്രവേശിക്കാന് കഴിയാതെ പ്രതിസന്ധിയിലായി . വിലക്ക് മാസങ്ങള് നീണ്ടപ്പോള് പലരുടെയും വിസ കാലാവധി കഴിയുകയും ലീവ് കഴിഞ്ഞു ജോലിക്ക് തിരികെ കയറാന് കഴിയാത്ത സാഹചര്യമുണ്ടാവുകയും ചെയ്തു. പലരുടെയും വിലപിടിപ്പുള്ള ലഗേജുകളും അബുദാബിയില് കുടുങ്ങി . ദീര്ഘകാലം സേവനമനുഷ്ടിച്ചവര്ക്കാകട്ടെ ആനുകൂല്യങ്ങളും കിട്ടാത്ത സാഹചര്യമാണ്. കൃഷ്ണകുമാറിന്റെ ഫേസ്ബുക്ക് പോസ്റ്റിലാണ് ഒരു പ്രവാസി ഈ വിവരം കമന്റായി രേഖപ്പെടുത്തിയത്. തുടര്ന്ന് അദ്ദേഹം കൂടുതല് വിവരങ്ങള് ചോദിച്ചറിഞ്ഞു . തുടര്ന്ന് മന്ത്രിയുടെ ഓഫിസുമായി ബന്ധപ്പെട്ട് പ്രവാസികള്ക്ക് വിവരങ്ങള് മെയില് ആയി അയക്കാനുള്ള സംവിധാനം ഉണ്ടാക്കുകയും ചെയ്തു. നിങ്ങളുടെ ആവശ്യം കേന്ദ്രമന്ത്രി വി മുരളീധരന്റെ ഓഫിസില് അറിയിച്ചു. അവര് ഈ വിഷയത്തില് ഇടപെടാനും സഹായിക്കാനും തയ്യാറാണ്. ഈ പറയുന്ന മെയില് ഐഡിയിലേക്ക് കൃത്യമായ പ്രശ്നം ചൂണ്ടികാണിച്ചു എത്രയും പെട്ടെന്ന് ഒരു മെയില് അയക്കുക. email protected മെയില് അയച്ച ശേഷം എനിക്ക് മറുപടി തരുക എന്നായിരുന്നു കൃഷ്ണകുമാറിന്റെ മറുപടി .